நிக்கல்(II) பெர்குளோரேட்டு

நிக்கல்(II) பெர்குளோரேட்டு  (Nickel(II) perchlorate) என்பது Ni(ClO4)2(H2O)x என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  இந்த திடப்பொருட்களின் நிறங்கள் நீரேற்றத்தின் அளவைப் பொறுத்து மாறுபடும். எடுத்துக்காட்டாக, நீரேற்றுகள் சயான் படிகங்களை உருவாக்குகிறது. ஐந்துநீரேற்றுகள் பச்சை நிறப் படிகங்களை உருவாக்குகின்றன. ஆனால் அறுநீரேற்று (Ni(ClO4)2·6H2O) நீல நிறப்படிகங்களை உருவாக்குகிறது. நிக்கல்(II) பெர்குளோரேட்டு அறுநீரேற்று  தண்ணீரில் அதிகம் கரையும்.  சில முனைவுக் கரிம கரைப்பான்களிலும் இச்சேர்மம் கரையும்.

தயாரிப்பு
நிக்கல்(II) பெர்குளோரேட்டின் நீரிய கரைசல்களை நிக்கல்(II) ஐதராக்சைடு, நிக்கல்(II) குளோரைடு அல்லது நிக்கல்(II) கார்பனேட்டை பெர்குளோரிக் அமிலத்துடன் சேர்த்து சூடுபடுத்துவதன் மூலம் தயாரிக்கலாம்.

Ni(OH)2 + 2HClO4 + 4H2O → Ni(ClO4)2·6H2O

எக்சு-கதிர் படிகவியல் மூலம் இரண்டு நீரேற்றுகள் வகைப்படுத்தப்பட்டுள்ளன: அவை அறுநீரேற்றும்  எண்ணிரேற்றுமாகும். அறை வெப்பநிலையில் படிகமாக்குவதாகக் கூறப்படும் ஐந்துநீரேற்று, −21.3 °செல்சியசு வெப்பநிலையில்  படிகமாக்குவதாகக் கூறப்படும் ஒன்பதுநீரேற்று, ஒரு நான்குநீரேற்று மற்றும் ஓர் ஒற்றைநீரேற்று  உள்ளிட்ட பல நீரேற்றுகள் குறிப்பிடப்பட்டுள்ளன.

நிக்கல்(II) குளோரைடை குளோரின் மூவாக்சைடுடன்  சேர்த்து வினைபுரியச் செய்வதன் மூலம் மஞ்சள் நிற நீரற்ற நிக்கல்(II) பெர்குளோரேட்டு பெறப்படுகிறது. எக்சு-கதிர் படிகவியல் மூலம் கண்டறியப்பட்டபடி, Ni ஒரு சிதைந்த எண்முக சூழலில் காணப்படுகிறது.  பெர்குளோரேட் ஈந்தணைவிகள்  Ni(II) மையங்களுக்கு இடையில்  பாலமாக அமைகின்றன. 

 பயன்கள் 
நிக்கல்(II) பெர்குளோரேட்டு சில நடைமுறைப் பயன்பாடுகளைக் கொண்டுள்ளது.  

 பிற சேர்மங்கள் 
 Ni(ClO4)2 அமோனியாவுடன் (NH3)  Ni(ClO4)2·6NH3 உள்ளிட்ட சேர்மங்களை உருவாக்குகிறது. இது ஒரு வெளிர் ஊதா நிற படிகமாகும்.A Text-book Of Inorganic Chemistry Vol-x, trang 192 – . Retrieved April 1, 2020.

Ni(ClO4)2, N2H4 சேர்மத்துடன் சேர்ந்து சில சேர்மங்களையும் உருவாக்குகிறது. இதில் Ni(ClO4)2·2N2H4 ஓர் இலேசான நேர்மறை திடப்பொருளாகும்.  அல்லது Ni(ClO4)2·5N2H4 ஊதா நிறப் படிகங்களாக இருக்கும்.

CO(NH2)2 சேர்மத்துடன் சேர்ந்து Ni(ClO4)2·6CO(NH2)2 போன்ற சேர்மங்களைத் தருகிறது. இது மஞ்சள் பச்சை நிறத் திண்மமாகும்.

செமிகார்பசைடுடன் (CON3H5) உடன் சேர்ந்து Ni(ClO4)2 சேர்மங்களை உருவாக்குகிறது. எடுத்துக்காட்டாக Ni(ClO4)2·3CON3H5 உருவாகிறது. இதுநீல நிறத் திண்மமாகும்.

கார்போ ஐதரசைடுடன் (CON4H6) சேர்ந்து Ni(ClO4)2 Ni(ClO4)2·3CON4H6 போன்ற சேர்மங்களை உருவாக்குகிறது. இதன் அடர்த்தி  0.95 கி/செ.மீ3 ஆகும். இது நீல நிற படிகமாகக் காணப்படுகிறது.M. B. Talawar, A. P. Agrawal, J. S. Chhabra, S. N. Asthana – Studies on lead-free initiators: synthesis, characterization and performance evaluation of transition metal complexes of carbohydrazide. J. Hazard Mater., 113 (1–3), 57–65 (September 10, 2004). .

தயோயூரியாவுடன் (CS(NH2)2) சேர்ந்து Ni(ClO4)2 Ni(ClO4)2·6CS(NH2)2 போன்ற சேர்மங்களைக் கொடுக்கிறது. இது வெளிர் பச்சை நிற திண்மமாகும்.Complexes of some nickel(II) salts with thiourea – Juan Costamagna. Retrieved March 4, 2021. 

தயோசெமிகார்பசைடுடன் சேர்ந்து Ni(ClO4)2,Ni(ClO4)2·2CSN3H5·3H2O என்ற நீலநிற பாராகாந்தப்பண்பு கொண்ட படிகத்தையும் அல்லது Ni(ClO4)2·3CSN3H5·2H2O என்ற கருப்பு நிற நேர்மறை படிகத்தையும் கொடுக்கிறது.Chemické Zvesti, Tập 30,Trang 1-408 (1976), page 94. Retrieved March 10, 2021.

பிரிடீனுடன் சேர்ந்து Ni(ClO4)2 சில சேர்மங்களை கொடுக்கிறது.F. Madaule-Aubry, W. R. Busing, G. M. Brown: Crystal structures of complexes of nickel perchlorate with substituted pyridines. II. Tetrakis-(3,4-dimethylpyridine)nickel(II) perchlorate. In: Acta Crystallographica Section B: Structural Crystallography and Crystal Chemistry. 24, S. 754, .

மேலும் வாசிக்க

மேலும் காண்க
 நிக்கல்

 மேற்கோள்கள் 

பகுப்பு:நிக்கல் சேர்மங்கள்
பகுப்பு:பெர்குளோரேட்டுகள்
பகுப்பு:ஆக்சிசனேற்றிகள்